CELEX: 32005R0489
Language: ro
Date: 2005-03-29 00:00:00
Title: Regulamentul (CE) nr. 489/2005 al Comisiei din 29 martie 2005 de stabilire a normelor de aplicare a Regulamentului (CE) nr. 1785/2003 al Consiliului privind stabilirea centrelor de intervenție și preluarea orezului nedecorticat de către agențiile de intervenție

Anunţ juridic important

|

32005R0489

Official Journal L 081 , 30/03/2005 P. 0026 - 0037

		20050329Regulamentul (CE) nr. 489/2005 al Comisieidin 29 martie 2005de stabilire a normelor de aplicare a Regulamentului (CE) nr. 1785/2003 al Consiliului privind stabilirea centrelor de intervenție și preluarea orezului nedecorticat de către agențiile de intervențieCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului [1], în special articolul 6 alineatul (3) și articolul 7 alineatul (5),întrucât:(1) Regulamentul (CE) nr. 1785/2003 definește calitatea tipului de orez nedecorticat pentru care se fixează prețul de intervenție.(2) Pentru a încuraja producția de orez de bună calitate, este necesară consolidarea criteriilor de intervenție. Redresarea randamentului la prelucrare, precum și reducerea toleranței randamentelor care se îndepărtează de randamentul de bază, sunt măsurile cele mai eficiente în vederea promovării producției de orez de calitate și, în același timp, în vederea asigurării calității orezului depozitat de către agențiile de intervenție. Cu această ocazie, anumite soiuri desuete trebuie, de asemenea, eliminate de pe lista soiurilor incluse în anexa II la Regulamentul (CE) nr. 708/98 al Comisiei din 30 martie 1998 privind preluarea orezului nedecorticat de către agențiile de intervenție și stabilirea sumelor corectoare, precum și a bonificațiilor și a reducerilor de prețuri care trebuie aplicate [2].(3) În vederea asigurării unei gestionări satisfăcătoare a intervenției, este necesar să se stabilească o cantitate minimă pentru fiecare ofertă. Cu toate acestea, este indicat să se prevadă posibilitatea stabilirii unei limite superioare pentru a permite să se țină seama de condițiile și uzanțele comerțului cu ridicata existente în anumite state membre.(4) Nu trebuie să fie acceptată intervenția în cazul orezului nedecorticat a cărui calitate nu permite o utilizare ulterioară și o depozitare corespunzătoare. În vederea stabilirii unei calități minime, trebuie să se țină seama în special de condițiile climaterice din regiunile producătoare ale Comunității. Pentru a prelua loturi de o anumită omogenitate, este necesar să se precizeze că un lot include doar un singur soi de orez.(5) Regulamentul (CE) nr. 1785/2003 prevede că prețul de intervenție se stabilește pentru orezul nedecorticat de o calitate–tip determinată și, că, în cazul în care calitatea orezului oferit pentru intervenție diferă de această calitate–tip, prețul de intervenție este ajustat prin aplicarea bonificațiilor sau a reducerilor.(6) În vederea stabilirii bonificațiilor și reducerilor, trebuie luate în considerare caracteristicile esențiale ale orezului nedecorticat, astfel încât să permită o apreciere obiectivă a calității; aprecierea nivelului de umiditate, a randamentului la prelucrare și a defectelor boabelor, care se poate efectua prin metode simple și eficiente, răspunde satisfăcător acestei cerințe.(7) Regulamentul (CE) nr. 1785/2003 limitează la 75000 tone pe an de comercializare cantitățile achiziționate de către agențiile de intervenție. Pentru a împărți această cantitate în mod echitabil, trebuie stabilite cantitățile pentru fiecare stat membru producător, ținând seama de suprafețele naționale de bază stabilite prin Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 [3] și de randamentele medii incluse în anexa VII la regulamentul menționat anterior.(8) Pentru a permite o funcționare cât mai simplă și eficientă a programului de intervenție, trebuie să se prevadă ca ofertele să fie prezentate centrului de intervenție cel mai apropiat de locul de depozitare a mărfii și să se adopte dispozițiile privind cheltuielile de transport până la magazia unde are loc preluarea de către agenția de intervenție.(9) Este necesar să se stabilească cu precizie controalele ce trebuie efectuate pentru a se asigura respectarea cerințelor stabilite atât în ceea ce privește gretuatea, cât și în ceea ce privește calitatea mărfurilor oferite. Este necesar să se facă diferența între, pe de o parte, acceptarea mărfurilor oferite după controlul cantității, precum și respectarea cerințelor referitoare la calitatea minimă, și, pe de altă parte, stabilirea prețului ce trebuie plătit ofertantului după realizarea analizelor necesare în vederea determinării caracteristicilor exacte ale fiecărui lot pe baza eșantioanelor reprezentative.(10) Este necesar să se adopte dispoziții specifice adaptate cazului în care marfa este preluată în magaziile ofertantului; se recomandă, în special, să se ia în considerare datele din evidența operativă a ofertantului sub rezerva rezultatelor verificărilor suplimentare pentru a garanta respectarea cerințelor stabilite pentru preluarea mărfii de către agenția de intervenție.(11) Dat fiind că dispozițiile prezentului regulament le înlocuiesc pe cele adoptate prin regulamentele (CE) nr. 708/98 și (CE) nr. 549/2000 ale Comisiei din 14 martie 2000 de stabilire a centrelor de intervenție pentru orez [4], este necesar, prin urmare, să se abroge regulamentele menționate anterior.(12) Măsurile prevăzute de prezentul regulament sunt conforme cu avizul Comitetului de gestionare a cerealelor,ADOPTĂ PREZENTUL REGULAMENT:Articolul 1Centrele de intervențieCentrele de intervenție prevăzute la articolul 6 alineatul (2) din Regulamentul (CE) nr. 1785/2003 sunt enumerate în anexa I la prezentul regulament.Articolul 2Achiziția de către agenția de intervenție(1) Pe parcursul perioadei de achiziție stabilite la articolul 7 alineatul (1) din Regulamentul (CE) nr. 1785/2003, orice deținător al unui lot de minimum douăzeci de tone de orez nedecorticat recoltat în Comunitate poate prezenta acest lot în vederea achiziției sale de către agenția de intervenție.Un lot este alcătuit din orez din același soi.Statele membre pot stabili cantitatea minimă a lotului prevăzută la primul paragraf la un nivel superior.(2) În cazul în care un lot este livrat în mai multe tranșe (cu camionul, barja, vagonul etc.), fiecare dintre acestea din urmă trebuie să respecte caracteristicile minime prevăzute la articolul 3 din prezentul regulament, fără a aduce atingere articolului 12.Articolul 3Caracteristici minime cerute(1) Pentru a fi acceptat pentru intervenție, orezul nedecorticat trebuie să fie de calitate bună, originală și comercială.(2) Orezul nedecorticat este considerat de calitate bună, originală și comercială atunci când:(a) nu prezintă miros și insecte vii;(b) are un nivel de umiditate care nu depășește 14,5 %;(c) are un randament la prelucrare care nu este mai mic decât randamentele de bază enumerate în anexa II partea A cu mai mult de cinci puncte;(d) procentul de impurități diverse, procentul de boabe de orez din alte soiuri și procentul de boabe care nu au o calitate ireproșabilă, după cum sunt acestea definite în anexa III la Regulamentul (CE) nr. 1785/2003, nu depășesc procentele maxime stabilite în anexa III la prezentul regulament, calculate pe tipuri de orez;(e) are un nivel de radioactivitate care nu depășește nivelurile maxime admisibile stabilite prin legislația comunitară.(3) În sensul aplicării prezentului regulament, prin "impurități diverse" se înțeleg materii străine, altele decât orezul.Articolul 4Reduceri și bonificațiiReducerile și bonificațiile prevăzute la articolul 7 alineatul (2) din Regulamentul (CE) nr. 1785/2003 se aplică, în cazul prețului de intervenție pentru orezul nedecorticat oferit spre intervenție, prin înmulțirea acestuia din urmă cu suma procentelor de reducere și bonificație stabilite după cum urmează:(a) atunci când nivelul de umiditate al orezului nedecorticat depășește 13 %, procentul de reducere a prețului de intervenție este egal cu diferența dintre procentul de umiditate al orezului nedecorticat oferit pentru intervenție, măsurat cu o precizie de o zecimală, și 13 %;(b) atunci când randamentul la prelucrare este diferit față de randamentul de bază la prelucrare pentru soiul respectiv prevăzut în anexa II partea A la prezentul regulament, bonificațiile și reducerile de preț care urmează să se aplice sunt stabilite în anexa II partea B pentru fiecare soi de orez;(c) atunci când defectele boabelor de orez nedecorticat depășesc toleranțele admise pentru calitatea-tip de orez nedecorticat, procentul de reducere aplicat prețului de intervenție care urmează să se aplice este stabilit în anexa IV, pentru fiecare tip de orez;(d) atunci când procentul de impurități diverse din orezul nedecorticat depășește 0,1 %, acesta este achiziționat pentru intervenție cu o reducere a prețului de intervenție de 0,02 % pentru fiecare diferență suplimentară de 0,01 %;(e) atunci când un lot de orez nedecorticat dintr-un anumit soi este oferit spre intervenție, iar acesta prezintă un procent de boabe de orez aparținând altor soiuri care depășește 3 %, lotul respectiv este achiziționat cu o reducere a prețului de intervenție de 0,1 % pentru fiecare diferență suplimentară de 0,1 %.Articolul 5Cantitățile eligibile pentru intervențieÎncepând cu anul de comercializare 2004/2005, cantitățile de orez nedecorticat eligibile pentru intervenție pentru fiecare an presupun o tranșă specifică pentru fiecare stat membru producător (tranșa nr. 1), în conformitate cu tabelul din anexa V, și o tranșă comună pentru întreaga Comunitate, care include cantitățile neatribuite din tranșa nr. 1 (tranșa nr. 2).Articolul 6Ofertele de vânzare făcute de agenții economici(1) Orice ofertă de vânzare trebuie să facă obiectul unei cereri scrise adresate unei agenții de intervenție, în special pe cale electronică, pe baza unui formular pus la dispoziție de agenția de intervenție.Sub rezerva inadmisibilității, ofertele privind tranșele nr. 1 și 2 trebuie să fie prezentate între 1 și 9 aprilie și respectiv între 1 și 9 iunie.(2) Oferta trebuie să cuprindă următoarele mențiuni:(a) numele ofertantului;(b) locul de depozitare a orezului oferit;(c) cantitatea oferită în conformitate cu articolul 2;(d) soiul;(e) caracteristicile principale, inclusiv randamentul global și randamentul la prelucrare pentru boabele întregi;(f) anul de recoltare;(g) cantitatea minimă oferită, sub care oferta este considerată de ofertant ca neprezentată;(h) centrul de intervenție pentru care se face oferta;(i) dovada că ofertantul a constituit o garanție de 50 EUR pentru fiecare tonă de orez nedecorticat, această garanție fiind redusă la 20 EUR pe tonă de orez nedecorticat pentru producătorii sau pentru grupurile de producători care au îndeplinit cerințele Regulamentului (CE) nr. 1709/2003 al Comisiei [5];(j) declarația potrivit căreia produsul este de origine comunitară, cu precizarea regiunii producătoare;(k) tratamentele fitosanitare efectuate, cu precizarea dozelor utilizate.(3) Orice ofertă trebuie înaintată agenției de intervenție din statul membru producător, pentru centrul de intervenție din respectivul stat membru situat cel mai aproape de locul unde se află orezul nedecorticat la momentul ofertei. În sensul aplicării prezentului regulament, prin "cel mai apropiat centru de intervenție" se înțelege centrul din statul membru producător către care orezul nedecorticat se poate transporta cu cele mai mici costuri.(4) Odată prezentate, ofertele nu mai pot fi nici modificate, nici retrase.(5) În cazul în care oferta este respinsă, operatorul economic în cauză este informat cu privire la aceasta de către agenția de intervenție în termen de zece zile lucrătoare de la data prezentării ofertei.Articolul 7Atribuirea cantităților(1) Până în prima zi lucrătoare din luna mai, autoritatea competentă din respectivul stat membru analizează în ce măsură cantitatea totală oferită din tranșa nr. 1 depășește sau nu cantitatea disponibilă. În cazul în care o depășește, această autoritate calculează un coeficient cu 6 zecimale de atribuire a cantităților. Acest coeficient se stabilește pe cât posibil la valoarea cea mai ridicată, care permite cantității totale atribuite, ținând seama de cantitatea minimă în cazul fiecărei oferte, să fie mai mică sau egală cu cantitatea disponibilă. În cazul în care nu o depășește, coeficientul de atribuire este egal cu 1.Dacă este cazul, cantitatea neutilizată, adică diferența dintre cantitatea disponibilă și cantitatea totală atribuită, se adaugă la cantitatea prevăzută pentru tranșa nr. 2.Autoritatea competentă din respectivul stat membru informează Comisia cu privire la valoarea coeficientului de atribuire, la cantitatea totală atribuită și la cantitatea neutilizată reportată pentru tranșa nr. 2, până în ziua următoare datei indicate la primul paragraf. Comisia pune aceste informații la dispoziția publicului în cel mai scurt timp posibil pe website-ul Comisiei.Cel târziu a doua zi după data indicată la primul paragraf, autoritatea competentă din statul membru comunică ofertantului acceptarea ofertei sale în limitele unei cantități atribuite, egală cu cantitatea oferită, înmulțită cu coeficientul de atribuire. Cu toate acestea, în cazul în care această cantitate este mai mică decât cantitatea minimă indicată în ofertă, această cantitate este adusă la zero.(2) În cazul tranșei nr. 2, statele membre comunică Comisiei, până în prima zi lucrătoare a lunii iulie, cantitățile oferite, indicând, dacă este cazul, cantitățile minime. Această comunicare se face pe cale electronică pe baza modelului din anexa VI. Această comunicare trebuie făcută chiar dacă nu s-a oferit nici o cantitate.Comisia reunește toate ofertele prezentate în statele membre și analizează în ce măsură cantitatea totală oferită depășește sau nu cantitatea disponibilă. În cazul în care o depășește, aceasta aplică un coeficient cu 6 zecimale de atribuire a cantităților. Acest coeficient se stabilește pe cât posibil la valoarea cea mai ridicată, care permite cantității totale atribuite, ținând seama de cantitatea minimă a fiecărei oferte, să fie mai mică sau egală cu cantitatea disponibilă. În cazul în care nu o depășește, coeficientul de atribuire este egal cu 1.În termen de cel mult trei zile lucrătoare de la data publicării coeficientului de atribuire în Jurnalul Oficial al Uniunii Europene, autoritatea competentă din statul membru notifică ofertantului acceptarea ofertei acestuia în limitele unei cantități atribuite egale cu cantitatea oferită înmulțită cu coeficientul de atribuire. Cu toate acestea, în cazul în care această cantitate este mai mică decât cantitatea minimă indicată în ofertă, această cantitate este adusă la zero.(3) Garanția prevăzută la articolul 6 alineatul (2) punctul (i) este eliberată proporțional cu cantitatea oferită, dar neatribuită. În cazul cantității atribuite, aceasta este eliberată în totalitate începând cu momentul în care 95 % din cantitatea menționată anterior este livrată în conformitate cu dispozițiile articolului 9.Articolul 8Cheltuieli de transport(1) Cheltuielile aferente transportului de la magazia unde este depozitată marfa în momentul prezentării ofertei până la cel mai apropiat centru de intervenție sunt suportate de către ofertant.(2) În cazul în care agenția de intervenție nu preia orezul nedecorticat de la cel mai apropiat centru de intervenție, cheltuielile suplimentare de transport sunt suportate de către agenția de intervenție.(3) Cheltuielile prevăzute la alineatele (1) și (2) sunt stabilite de către agenția de intervenție.Articolul 9Livrarea(1) Data și centrul de intervenție unde se efectuează livrarea sunt stabilite de către agenția de intervenție și sunt comunicate ofertantului în cel mai scurt timp. Aceste condiții pot fi contestate în termen de două zile lucrătoare de la data primirii comunicării.(2) Livrarea către centrul de intervenție trebuie să aibă loc până la sfârșitul celei de-a treia luni următoare lunii în care s-a primit oferta, fără a depăși totuși data de 31 august a anului de comercializare în curs.În cazul unei livrări eșalonate, ultima tranșă trebuie livrată în conformitate cu primul paragraf.(3) Recepția livrării este efectuată de către agenția de intervenție în prezența ofertantului sau a reprezentantului său mandatat în mod corespunzător.Articolul 10Preluarea de către agenția de intervenție(1) Preluarea de către agenția de intervenție a orezului oferit se desfășoară atunci când aceasta sau reprezentantul acesteia stabilește cantitatea și caracteristicile minime cerute, prevăzute la articolele 2 și 3, pentru marfa livrată magaziei de intervenție, în conformitate cu articolul 12.(2) Cantitatea livrată se stabilește prin cântărire în prezența ofertantului și a unui reprezentant al agenției de intervenție care trebuie să fie o persoană independentă față de ofertant. Reprezentantul agenției de intervenție poate fi administratorul de depozit.(3) Atunci când agenția de intervenție acționează prin intermediul administratorului de depozit, acesta efectuează el însuși, în termen de treizeci de zile de la încheierea livrării, un control al greutății prin folosirea metodei de măsurare volumetrică.În cazul în care, după utilizarea metodei prevăzute la primul paragraf, greutatea obținută este mai mică cu mai puțin de 6 % decât cantitatea înregistrată în evidența operativă a administratorului de depozit, acesta suportă toate cheltuielile privind cantitățile lipsă constatate în cazul unei cântăriri ulterioare prin raportare la greutatea înregistrată în evidența operativă în momentul preluării.În cazul în care, după utilizarea metodei prevăzute la primul paragraf, greutatea obținută este mai mică cu mai mult de 6 % decât cantitatea înregistrată în evidența operativă a administratorului de depozit, marfa este cântărită fără întârziere. Cheltuielile de cântărire sunt suportate de către administratorul de depozit în cazul în care greutatea constatată este mai mică decât greutatea înregistrată în evidența operativă; în caz contrar, cheltuielile de cântărire sunt suportate de către agenția de intervenție.Articolul 11Preluarea în magazia ofertantului(1) Agenția de intervenție poate să nu preia orezul nedecorticat la centrul de intervenție desemnat de ofertant, ci la locul unde marfa este depozitată în momentul prezentării ofertei. În acest caz, marfa preluată trebuie depozitată separat de alte mărfuri.Data preluării coincide cu data stabilirii caracteristicilor minime, indicată în buletinul de preluare prevăzut la articolul 14.(2) Atunci când preluarea se efectuează în condițiile prevăzute la alineatul (1), cantitatea poate fi stabilită pe baza evidenței operative ce trebuie întocmită în conformitate cu cerințele profesionale, precum și cu cele prescrise de către agenția de intervenție, cu condiția ca:(a) evidența operativă să precizeze:- greutatea constatată prin cântărire, care nu poate să fi avut loc cu mai mult de zece luni înainte;- caracteristicile calitative la momentul cântăririi și în special gradul de umiditate;- eventualul transfer între magazii;- precum și tratamentele efectuate;(b) administratorul de depozit declară că lotul oferit corespunde în toate elementele sale indicațiilor incluse în evidența operativă.Greutatea care trebuie reținută este cea înscrisă în evidența operativă, ajustată, dacă este cazul, pentru a se ține seama de diferența dintre nivelul de umiditate constatat la momentul cântăririi și cel constatat în cazul eșantionului reprezentativ.Cu toate acestea, o verificare volumetrică de control este efectuată de către agenția de intervenție în termen de treizeci de zile de la data preluării produselor. Diferența eventuală între cantitatea cântărită și cantitatea estimată folosind metoda volumetrică nu poate depăși 6 %.În cazul în care, după folosirea metodei volumetrice prevăzută la paragraful al treilea, greutatea obținută este mai mică cu mai puțin de 6 % decât cantitatea înregistrată în evidența operativă a administratorului de depozit, acesta suportă toate cheltuielile privind eventualele cantități lipsă constatate în cazul unei cântăriri ulterioare prin raportare la greutatea înregistrată în evidența operativă cu ocazia preluării.În cazul în care, după utilizarea metodei volumetrice prevăzute la paragraful al treilea, greutatea obținută este mai mică cu mai mult de 6 % decât cantitatea înregistrată în evidența operativă a administratorului de depozit, acesta cântărește fără întârziere marfa. Cheltuielile de cântărire sunt suportate de către administratorul de depozit în cazul în care greutatea constatată este mai mică decât greutatea înregistrată sau, în caz contrar, de către FEOGA.Articolul 12Verificarea cerințelor calitative(1) În vederea verificării cerințelor calitative necesare, în conformitate cu articolul 3, pentru acceptarea produsului pentru intervenție, prelevările de eșantioane sunt efectuate de către agenția de intervenție în prezența ofertantului sau a reprezentantului său mandatat în mod corespunzător.Se constituie trei eșantioane reprezentative, având o masă unitară minimă de un kilogram. Acestea sunt destinate respectiv:(a) ofertantului;(b) magaziei unde se efectuează preluarea;(c) agenției de intervenție.Pentru constituirea eșantioanelor reprezentative, numărul prelevărilor care trebuie efectuate se obține prin împărțirea cantității lotului oferit la zece tone. Fiecare prelevare are o greutate identică. Eșantioanele reprezentative se obțin prin împărțirea sumei prelevărilor la trei.Verificarea cerințelor calitative necesare se efectuează pe baza eșantionului reprezentativ destinat magaziei unde se efectuează preluarea.(2) În cazul preluării produsului în afara magaziei ofertantului, se constituie eșantioane reprezentative pentru fiecare livrare parțială (cu camionul, barja, vagonul) în condițiile stabilite la alineatul (1).Examinarea fiecărei livrări parțiale se poate limita, înainte de intrarea în magazia de intervenție, la verificarea nivelului de umiditate, a nivelului de impurități și a absenței insectelor vii. Cu toate acestea, în cazul în care rezultatul final al verificării efectuate indică ulterior că o livrare parțială nu respectă cerințele privind calitatea minimă, preluarea lotului este refuzată. Lotul trebuie retras în totalitate. Cheltuielile generate de această operațiune sunt suportate de către ofertant.În cazul în care, într-un stat membru, agenția de intervenție este în măsură să efectueze o verificare a tuturor cerințelor privind calitatea minimă pentru fiecare livrare parțială înainte de intrarea sa în magazie, este necesar ca aceasta să refuze preluarea unei livrări parțiale care nu este conformă cu aceste cerințe.(3) În cazul preluării în magazia ofertantului, în conformitate cu articolul 11, verificarea se efectuează pe baza unui eșantion reprezentativ al lotului oferit, în condițiile stabilite la alineatul (1).Verificarea trebuie să stabilească dacă marfa respectă cerințele privind calitatea minimă. În caz contrar, se refuză preluarea lotului.Articolul 13Stabilirea caracteristicilor mărfii(1) În cazul în care marfa este acceptată, în urma examinării efectuate în conformitate cu articolul 12, se stabilesc cu precizie caracteristicile mărfii în vederea stabilirii prețului care trebuie plătit ofertantului. Acest preț se stabilește, pentru lotul oferit, pe baza mediei ponderate a rezultatelor analizelor în cazul eșantioanelor reprezentative definite la articolul 12.Rezultatele analizei se comunică ofertantului prin remiterea buletinului de preluare prevăzut la articolul 14.(2) În cazul în care ofertantul contestă rezultatul analizei efectuate în conformitate cu alineatul (1) pentru stabilirea prețului, o nouă analiză precisă a caracteristicilor mărfii este efectuată de către un laborator autorizat de către autoritățile competente pe baza unui nou eșantion reprezentativ constituit, în mod egal, din eșantioanele reprezentative păstrate de către ofertant și de către agenția de intervenție. În cazul livrărilor parțiale din lotul oferit, rezultatul se obține prin calcularea mediei ponderate a rezultatelor analizelor noilor eșantioane reprezentative ale fiecăreia dintre aceste livrări parțiale.Rezultatul acestor ultime analize este determinant pentru prețul care trebuie plătit ofertantului. Cheltuielile generate de aceste noi analize sunt suportate de partea perdantă.Articolul 14Buletinul de preluareBuletinul de preluare este întocmit pentru fiecare lot de către agenția de intervenție. Ofertantul sau reprezentantul acestuia pot fi prezenți cu ocazia întocmirii acestuia.Buletinul indică cel puțin:(a) data verificării cantității și a caracteristicilor minime;(b) soiul și greutatea livrată;(c) numărul eșantioanelor prelevate în vederea constituirii eșantionului reprezentativ;(d) caracteristicile fizice, precum și cele calitative constatate.Articolul 15Stabilirea prețului care trebuie plătit ofertantului și plata(1) Prețul care trebuie plătit ofertantului este prețul stabilit în conformitate cu articolul 7 alineatul (2) din Regulamentul (CE) nr. 1785/2003, pentru marfa transportată în magazie și nedescărcată, valabil la o dată stabilită ca fiind prima zi de livrare și ținând seama de bonificațiile și reducerile de preț prevăzute la articolul 4 din prezentul regulament, precum și de dispozițiile articolului 8 din prezentul regulament.În cazul preluării în magaziile ofertantului, în temeiul articolului 11, prețul care trebuie plătit se stabilește în funcție de prețul de intervenție valabil în ziua acceptării ofertei, ajustat cu bonificațiile și reducerile de preț aplicabile și din care se scad cele mai avantajoase cheltuieli cu transportul din locul unde orezul nedecorticat este preluat până la cel mai apropiat centru de intervenție, precum și cheltuielile de ieșire din stoc. Aceste cheltuieli sunt stabilite de către agenția de intervenție.(2) Plata se efectuează între a treizeci și doua și a treizeci și șaptea zi de la data preluării, dată prevăzută la articolul 10 alineatul (1) sau la articolul 11 alineatul (1).În cazul aplicării articolului 13 alineatul (2), plata se efectuează în cel mai scurt timp de la data informării ofertantului cu privire la rezultatul acestei ultime analize.În cazul în care plata este condiționată de prezentarea unei facturi de către ofertant, iar aceasta nu este prezentată în termenul prevăzut la primul paragraf, plata trebuie să aibă loc în cele cinci zile lucrătoare care urmează prezentării efective a acestei facturi.Articolul 16Supravegherea produsului depozitatOrice operator care efectuează, în numele agenției de intervenție, depozitarea produselor cumpărate, supraveghează periodic prezența și starea lor de conservare și informează fără întârziere agenția menționată anterior cu privire la orice problemă apărută în această privință.Agenția de intervenție se asigură cel puțin o dată pe an de calitatea produsului depozitat. Prelevarea de eșantioane în acest sens poate avea loc în momentul întocmirii inventarului anual prevăzut de Regulamentul (CE) nr. 2148/96 al Comisiei [6].Articolul 17Controlul nivelului de contaminare radioactivăControlul nivelului de contaminare radioactivă a orezului nu se efectuează decât dacă situația o cere și în perioada necesară. Dacă este cazul, durata și sfera de aplicare a măsurilor de control se stabilesc în conformitate cu procedura prevăzută la articolul 26 alineatul (2) din Regulamentul (CE) nr. 1785/2003.Articolul 18Norme naționaleAgențiile de intervenție adoptă, dacă este necesar, proceduri și condiții suplimentare de preluare, compatibile cu dispozițiile prezentului regulament, pentru a se ține seama de condițiile speciale care există în statul membru de care aparțin.Articolul 19AbrogareRegulamentele (CE) nr. 708/98 și (CE) nr. 549/2000 se abrogă.Articolul 20Intrarea în vigoarePrezentul regulament intră în vigoare în ziua următoare datei publicării în Jurnalul Oficial al Uniunii Europene.Se aplică de la 1 aprilie 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 29 martie 2005.Pentru ComisieMariann Fischer BoelMembru al Comisiei[1] JO L 270, 21.10.2003, p. 96.[2] JO L 98, 31.3.1998, p. 21. Regulament astfel cum a fost modificat ultima dată prin Regulamentul (CE) nr. 1107/2004 (JO L 211, 12.6.2004, p. 14).[3] JO L 270, 21.10.2003, p. 1. Regulament astfel cum a fost modificat ultima dată prin Regulamentul (CE) nr. 118/2005 al Comisiei (JO L 24, 27.1.2005, p. 15).[4] JO L 67, 15.3.2000, p. 14. Regulament astfel cum a fost modificat ultima dată prin Regulamentul (CE) nr. 1091/2004 (JO L 209, 11.6.2004, p. 8).[5] JO L 243, 27.9.2003, p. 92.[6] JO L 288, 9.11.1996, p. 6.--------------------------------------------------20050329ANEXA ICENTRE DE INTERVENȚIE1. GreciaRegiuni | Denumirea centrelor |Grecia centrală | Volos Lamia Messolongi Larissa Elassona |Macedonia | Skotoysa Drymos Platy Provatas Pyrgos Thessaloniki Yannitsa |Peloponezia | Messini |2. SpaniaRegiuni | Denumirea centrelor |Aragón | Ejea de los Caballeros Grañén |Catalonia | Aldea-Tortosa |Valencia | Albal-Silla Sueca Cullera |Murcia | Calasparra |Extremadura | Don Benito Montijo Madrigalejo |Andalucía | Coria del Río Las Cabezas de San Juan La Puebla del Río Los Palacios Véjer de la Frontera |Navarra | Tudela |3. FranțaRegiuni | Denumirea centrelor |Bouches-du-Rhône | Arles Port-Saint-Louis-du-Rhône |Gard | Beaucaire Saint-Gilles |French Guyana | Mana (Saint-Laurent-du-Maroni) |4. ItaliaRegiuni | Denumirea centrelor |Piemont | Vercelli Novara Cuneo Turin Alessandria Biella |Veneto | Rovigo |Lombardia | Pavia Mantua Milan Lodi |Emilia-Romagna | Piacenza Parma Ferrara Bologna Ravenna Reggio Emilia |Sardinia | Oristano Cagliari |5. UngariaRegiuni | Denumirea centrelor |Marea Câmpie de Nord | Karcag |Marea Câmpie de Sud | Szarvas |6. PortugaliaRegiuni | Denumirea centrelor |Beira Litoral | Granja do Ulmeiro |Ribatejo | Mora Fronteira |Alentejo | Cuba Évora |--------------------------------------------------20050329ANEXA IIA. RANDAMENTUL DE BAZĂ LA PRELUCRAREDenumirea soiului | Randamentul în cazul boabelor întregi (în %) | Randamentul global (în %) |Argo, Selenio, Couachi | 66 | 73 |Alpe, Arco, Balilla, Balilla GG, Balilla Sollana, Bomba, Bombon, Colina, Elio, Flipper, Frances, Lido, Riso, Matusaka, Monticili, Pegonil, Sara, Strella, Thainato, Thaiperla, Ticinese, Veta, Leda, Mareny, Clot, Albada, Guadiamar | 65 | 73 |Ispaniki A, Makedonia | 64 | 73 |Bravo, Europa, Loto, Riva, Rosa Marchetti, Savio, Veneria | 63 | 72 |Tolima | 63 | 71 |Inca | 63 | 70 |Alfa, Ariete, Bahia, Carola, Cigalon, Corallo, Cripto, Cristal, Drago, Eolo, Girona, Gladio, Graldo, Indio, Italico, Jucar, Koral, Lago, Lemont, Mercurio, Miara, Molo, Navile, Niva, Onda, Padano, Panda, Pierina, Marchetti, Ribe, Ringo, Rio, S. Andrea, Saturno, Senia, Sequial, Smeraldo, Star, Stirpe, Vela, Vitro, Calca, Dion, Zeus | 62 | 72 |Strymonas | 62 | 71 |Anseatico, Baldo, Belgioioso, Betis, Euribe, Italpatna, Marathon, Redi, Ribello, Rizzotto, Rocca, Roma, Romanico, Romeo, Tebre, Volano | 61 | 72 |Bonnet Bell, Rita, Silla, Thaibonnet, L 202, Puntal | 60 | 72 |Evropi, Melas | 60 | 70 |Arborio, Blue Belle, Blue Belle "E", Blue Bonnet, Calendal, Razza 82, Rea | 58 | 72 |Maratelli, Precoce Rossi | 58 | 70 |Carnaroli, Elba, Vialone Nano | 57 | 72 |Axios | 57 | 67 |Roxani | 57 | 66 |Pygmalion | 52 | 71 |Soiuri nedenumite | 64 | 72 |B. BONIFICAȚII ȘI REDUCERI DE PREȚ CU PRIVIRE LA RANDAMENTELE LA PRELUCRARERandamentul orezului nedecorticat în boabe întregi de orez albit | Bonificații și reduceri de preț pe punct de randament |Superior randamentului de bază | Bonificație de 0,75 % |Inferior randamentului de bază | Reducere de 1 % |Randamentul global al orezului nedecorticat în orez albit | Bonificații și reduceri de preț pe punct de randament |Superior randamentului de bază | Bonificație de 0,60 % |Inferior randamentului de bază | Reducere de 0,80 % |--------------------------------------------------20050329ANEXA IIIPROCENTELE MAXIME PREVĂZUTE LA ARTICOLUL 3 ALINEATUL (2) LITERA (D)Defecte ale boabelor | Orez cu bob rotund Cod NC 10061092 | Orez cu bob mediu și lung de categoria A Coduri NC 10061094 și 10061096 | Orez cu bob lung de categoria B Cod NC 10061098 |Boabe sparte | 6 | 4 | 4 |Boabe striate cu roșu | 10 | 5 | 5 |Boabe cu pete mari și mici | 4 | 2,75 | 2,75 |Boabe de culoarea ambrei | 1 | 0,50 | 0,50 |Boabe galbene | 0,175 | 0,175 | 0,175 |Diverse impurități | 1 | 1 | 1 |Boabe de orez din alte soiuri | 5 | 5 | 5 |--------------------------------------------------20050329ANEXA IVREDUCERI DE PREȚ ÎN CAZUL BOABELOR CU DEFECTE |Defecte ale boabelor | Procentul de boabe cu defecte care conduce la o reducere a prețului de intervenție | Procentul de reducere [1] aplicabil diferenței suplimentare prin raportare la limita inferioară |Orez cu bob rotund Cod NC 10061092 | Orez cu bob mediu și lung de categoria A Coduri NC 10061094 și 10061096 | Orez cu bob lung de categoria B Cod NC 10061098 |Boabe sparte | între 2 și 6 % | între 2 și 4 % | între 1,5 și 4 % | 1 % pentru fiecare diferență suplimentară de 0,5 % |Boabe striate cu roșu | între 1 și 10 % | între 1 și 5 % | între 1 și 5 % | 1 % pentru fiecare diferență suplimentară de 1 % |Boabe cu pete mari și mici | între 0,50 și 4 % | între 0,50 și 2,75 % | între 0,50 și 2,75 % | 0,8 % pentru fiecare diferență suplimentară de 0,25 % |Boabe de culoarea ambrei | între 0,05 % și 1 % | între 0,05 și 0,50 % | între 0,05 și 0,50 % | 1,25 % pentru fiecare diferență suplimentară de 0,25 % |Boabe galbene | între 0,02 și 0,175 % | între 0,02 și 0,175 % | între 0,02 și 0,175 % | 6 % pentru fiecare diferență suplimentară de 0,125 % |[1] Fiecare diferență este calculată de la a doua zecimală a procentului de boabe cu defecte.--------------------------------------------------20050329ANEXA VTRANȘA NR. 1 PREVĂZUTĂ LA ARTICOLUL 5Stat membru | Tranșa nr. 1 |Grecia | 4674 t |Spania | 20487 t |Franța | 4181 t |Italia | 40764 t |Ungaria | 307 t |Portugalia | 4587 t |--------------------------------------------------20050329ANEXA VIINFORMAȚII CUPRINSE ÎN COMUNICAREA PREVĂZUTĂ LA ARTICOLUL 7 ALINEATUL (2)Stat membru: …Numărul ofertei | Cantitatea oferită (t) | Cantitatea minimală (t) |1 | | |2 | | |3 | | |4 | | |5 | | |6 | | |7 | | |8 | | |etc. | | |Adresa electronică pentru trimiterea informațiilor în conformitate cu articolul 7 alineatul (2): AGRI-INTERV-RICE@CEC.EU.INT--------------------------------------------------